《寄所掩》
宋代·叶茵

淅淅竹下风，活活桥畔水。
萧萧掩柴荆，去去隐君子。
夙夜劳我掩，之德洵且美。
瞻彼南山阿，有佳发丛蕊。
夺手折其荣，怀袖香盈只。
愿为灵鹊飞，递声入君耳。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。